




ל"ג בעומר
שזירת העובדות מרשב"י מחז"ל דבר לדבר
הקדמה
נאמר על רבי שמעון בר יוחאי שהיה מלומד בניסים (מעילה י"ז), חי בהנהגה של מעל הטבע. איננו מבינים את הנהגתו של אדוננו רבי שמעון בר יוחאי אולם עלינו ללמוד למה ששיך אלינו את מה שאמרו לנו חז"ל, כשם שאת תורתו איננו מבינים, אולם עלינו ללמוד ולקיים, כך את הנהגתו עלינו ללמוד, ולעבוד לקיימה.

סיפור א'
רשב"י למד מרבו ר"ע תוך סכנת נפשות – בגלל שידע שה' שומר על כל מי שלומד תורה, ולכן לא פחד.
הגמ' אומרת שרבי עקיבא לימד כ"ד אלף תלמידים וכולם נפטרו עד שבא לרבותינו שבדרום ומהם רשב"י 
ומספרת הגמ' בפסחים, שאסרו את רבי עקיבא (על זה שלימד ברבים ופפוס מחה בו ונתפס על דברים בטלים ושב בתשובה.)
אחר 12 שנה שלמד רשב"י אצל ר"ע הלך ללמוד אצלו תורה בכלא ורבי עקיבא לא רצה ללמדו בכדי שלא לסכנו. 
ואמר לו רשב"י שאם לא ילמדו יאמר ליוחאי אבא שימסרנו למלכות!!!
אמר לו בני, יותר ממה שהעגל רוצה לינק וכו' אמר לו ומי בסכנה והלא עגל בסכנה. 
איננו מבינים בזה אבל רואים שכשמדובר על תורה רשב"י לא נזהר מסכנת המלכות. 
ר"ע גם לא פחד מהמלכות וכשאסרו ללמוד תורה הקהיל קהילות ברבים, וכמעשה הידוע מפפוס שלבסוף נתפס והיה בכלא עם ר"ע ושב בתשובה, והסוף הי שהוציאו את רבי עקיבא להריגה על קידוש ה' והוא אחד מעשרה הרוגי מלכות. וכשהיה בכלא, בא רשב"י לבקש ששם ילמדו תורה, ור"ע כנראה חשש עליו ולא רצה לסכנו, וכנראה יש הבדל בין מקום דשכיח היזקא או לא. אולם אצל רשב"י לא היו חשבונות כלל. 

סיפור ב'
הגמרא אומרת : ואמאי קרו ליה ראש המדברים בכל מקום ? דיתבי רבי יהודה ורבי יוסי ורבי שמעון, ויתיב יהודה בן גרים גבייהו 
פתח ר' יהודה ואמר כמה נאים מעשיהן של אומה זו תקנו שווקים תקנו גשרים תקנו מרחצאות 
ר' יוסי שתק 
נענה רשב"י ואמר כל מה שתקנו לא תקנו אלא לצורך עצמן תקנו שווקין להושיב בהן זונות מרחצאות לעדן בהן עצמן גשרים ליטול מהן מכס 

ביאור הגמרא : רשב"י אמר שכל מה שהרומאים עושים לעצמם דואגים – בגלל שהאמין שה' שומר עליו ולא פחד לומר את האמת לאמיתה. 
אולי מכח המבט הנ"ל שכל העולם מונהג בניסים סבר רשב"י שכל מה שעשו עשו לצורך עצמם ולא היה ויכוח במציאות אלא רשב"י סבר שישראל מסתדרים גם בלי השרות של הרומאים ואם הקימו תשתיות בעיר זה לא מועיל לישראל, אלא להם בלבד.
[ואם היו עושים הכל בחינם היה זה כגזירת התורה שישמשו את ישראל אולם בו בזמן שמנצלים אותם לממון ולהכשיל את ישראל ולרחוץ בעצמם אין לנו שום הכרת הטוב אליהם !] רבי יוסי שתק הוא לא רצה לומר דברים אלו בריש גלי. אולם רשב"י חינך בזה את תלמידיו. אולם לא כל מה שאומרים בבית המדרש צריך להגיע לאנשי הרחוב.

ובאמת כן מצינו לעיל בגמ' שם שלעתיד לבא הקב"ה משיב לאומות העולם שאומרים כל מה שעשינו לא עשינו אלא בשביל ישראל : שוטים אתם! לא שקרנים, אלא שוטים כי אינם יודעים שעומק כל הבריאה היא בשביל לסייע לישראל. 

רשב"י חידש מבט חדש על כל התקופה, יהודה בן גרים לא חיזק בזה כראוי את בני ביתו וי"א את תלמידיו והתחילו לדבר על זה וזה הודלף החוצה  והגיע למלכות. 
(וגזרו שרבי יהודה יהיה ראש המדברים, רבי יוסי יגלה מפני שאינו מביא תועלת או נזק למלכות. ורשב"י יהרג.)

סיפור ג'
רשב"י הסתתר במערה וה' נתן לו כל מה שהיה צריך – כמו שה' נתן מן במדבר לצדיקים.
הגמרא אומרת :הלך יהודה בן גרים וסיפר דבריהם ונשמעו למלכות 
אמרו : יהודה שעילה יתעלה, יוסי ששתק יגלה לציפורי, שמעון שגינה יהרג. אזל הוא ובריה טשו בי מדרשא, כל יומא הוה מייתי להו דביתהו ריפתא וכוזא דמיא וכרכי, כי תקיף גזירתא א"ל לבריה נשים דעתן קלה עליהן דילמא מצערי לה ומגליא לן, אזלו טשו במערתא.

איתרחיש ניסא איברי להו חרובא ועינא דמיא, והוו משלחי מנייהו והוו יתבי עד צוארייהו בחלא כולי יומא גרסי, בעידן צלויי לבשו מיכסו ומצלו והדר משלחי מנייהו כי היכי דלא ליבלו. 

איתבו תריסר שני במערתא. 
אתא אליהו וקם אפיתחא דמערתא אמר מאן לודעיה לבר יוחי דמית קיסר ובטיל גזירתיה נפקו חזו אינשי דקא כרבי וזרעי אמר מניחין חיי עולם ועוסקין בחיי שעה כל מקום שנותנין עיניהן מיד נשרף יצתה בת קול ואמרה להם להחריב עולמי יצאתם חיזרו למערתכם. 

ומי ניצח התורה ולומדיה או מלכות רומי המפורסמת ?
רשב"י נסתתר במערה ואכן כשיטתו הקב"ה הצמיח לו עץ חרובין שנתן פירות מיד. [ ויש להדגיש שצמח בנס] ובשבת נהפך לתמרים ומעין מים לשתיה. [ודאי נהפך כבר בערש"ק בשביל שיספיקו לקטוף, ומדוע לא שמרו תמרים למשך השבוע, יתכן שגם מה שנשאר נהפך.

סיפור ד'
פעם אחת שלחו לו שאלה עם יונה והגיעה וחזרה בנס למערתו וזו לא היתה יונת דואר אלא ע"י נס שהרי שולחיה כלל לא ידעו להיכן שולחים אותה. 

סיפור ה'
כאשר יצא מן המערה לא הבין איך אנשים עובדים ולא לומדים תורה כל היום, וכל מי שהסתכל עליו נשרף.
הגמרא אומרת : הדור אזול איתיבו תריסר ירחי שתא אמרי משפט רשעים בגיהנם י"ב חדש יצתה בת קול ואמרה צאו ממערתכם, נפקו. 
כל היכא דהוה מחי ר' אלעזר הוה מסי ר"ש 
אמר לו בני די לעולם אני ואתה. 
בהדי פניא דמעלי שבתא חזו ההוא סבא דהוה נקיט תרי מדאני אסא ורהיט בין השמשות, אמרו ליה הני למה לך, אמר להו לכבוד שבת, ותיסגי לך בחד, חד כנגד זכור וחד כנגד שמור. א"ל לבריה חזי כמה חביבין מצות על ישראל יתיב דעתייהו. 

ביאור : כשרשב"י ור"א יצאו מן המערה התפלאו כיצד אדם מבזבז זמנו בעסקי שעה שיכנס למערה וה' יספק לו כל צרכו. יצאה ב"ק ואמרה להחריב עולמי באתם, הרי הרמב"ם אומר לולי המשתגעים היה העולם חרב, וכנ"ל 
וכן הרבה עשו כרשב"י ולא עלתה בידם ומבאר המהרש"א שאי"ז הנהגה לרבים רק ליחידים בכל דור. חזרו למערתכם.
וחזרו למערה י"ב חודש כמשפט רשעים בגיהנום וצ"ב מדוע דנו עצמם כרשעים ? 
וביאר       שאין מצוה להכין הדסים לשבת ובודאי לא 2 אגודות אולם אותו איש שרץ עם ההדסים הראה שחושב כיצד לעשות את המצוה יותר ויותר בשלמות שיהיה ריח טוב כנגד המנוחה בשבת, וריח טוב כנגד זכירת השבת – המצוות של השבת, וכשראה שטרודים בשלמות והדר למצוות נתיישבה דעתו . (וכנראה שר"א כלל לא הכיר עולם אחר וא"ל רשב"י די לעולם וכו' כמ"ש צדיק יסוד עולם…)

ותבע גם מאחרים לסמך על נס כמבואר בגמרא ברכות לה מחלוקת רבי ישמעאל ורשב"י שר"י אומר שצריך לנהוג כטבעו של עולם ורשב"י שואל אם כן תורה מה תהא עליה ? הרי אי אפשר ללמוד כשעוסקים בקניני העולם, ועל כרחו מגיע לתשובה שאם קיבלנו תורה מחוייב המציאות שיהודי צריך לעסוק בתורה בלבד ויזכה שאחרים ידאגו לפרנסתו ! שבזמן שישראל עושין רצונו של מקום יתקיים בהם הפסוק ועמדו זרים ורעו צאנכם, אבל כשאין עושין רצונו של מקום יוטל עליהם צרכם ועוד יוטל עליהם לעבוד לגוים הגויים. 
כי יהודי שצריך להתעסק לפרנסתו זו קללה כמו יהודי שמשועבד לגוי. כי מה שצריך להיות זה שהיהודי לומד ומי יעשה את עבודות הבית ופרנסה - ועמדו זרים ורעו צאנכם, וכך יהיה לעתיד לבא.
(כיצד מוסבר שיעבדו בשבילו ? ? והביאור כמו שבביהכ"נ עושים הכל בהתנדבות ועוד שמחים שיש מה לעשות מחמת יקרת המקום, כך צריך להיות כל בית של יהודי ורואים זאת בבתים של גדולי ישראל. וכשנעשה רצונו של מקום  הגוים ישמחו לעזור לנו לשבת ללמוד.)

ואולי לכן עולים לציון הרשב"י [כהכנה למתן תורה] לזכות לניסים. 
במדרש רבה שה"ש פ"א אומר ללמדך מה הקב"ה פוקד עקרות אף צדיקים פוקדים עקרות. 
סיפור ו'
היה רגיל בניסים והתרפא מפצעיו בנס, [כי בדרך הטבע לא יכל להתרפא]

הגמרא אומרת :שמע ר' פנחס בן יאיר חתניה, ונפק לאפיה, עייליה לבי בניה הוה קא אריך ליה לבישריה חזי דהוה ביה פילי בגופיה הוה קא בכי וקא נתרו דמעת עיניה וקמצוחא ליה 
א"ל אוי לי שראיתיך בכך א"ל אשריך שראיתני בכך שאילמלא לא ראיתני בכך לא מצאת בי כך 
דמעיקרא כי הוה מקשי ר"ש בן יוחי קושיא הוה מפרק ליה ר' פנחס בן יאיר תריסר פירוקי 
לסוף כי הוה מקשי ר"פ בן יאיר קושיא הוה מפרק 
ליה רשב"י עשרין וארבעה פירוקי 

רשב"י טיהר את טבריה בנס, והרג את הכותי בנס.
אמר הואיל ואיתרחיש ניסא איזיל אתקין מילתא דכתיב ויבא יעקב שלם ואמר רב שלם בגופו שלם בממונו שלם בתורתו ויחן את פני העיר אמר רב מטבע תיקן להם ושמואל אמר שווקים תיקן להם ור' יוחנן אמר מרחצאות תיקן להם. [למרות שכל העולם הוא נס, אולם רואים בתורה שיעקב אבינו תיקן תקנה לרווחת אנשי העיר כהודאה על זה שהבריא במקום זה  והלך רשב"י בדרכו]  
אמר איכא מילתא דבעי לתקוני אמרו ליה איכא דוכתא דאית ביה ספק טומאה [דף לד.] ואית להו צערא לכהנים לאקופי אמר איכא איניש דידע דאיתחזק הכא טהרה 
א"ל ההוא סבא כאן קיצץ בן זכאי תורמסי תרומה עבד איהו נמי הכי כל היכא דהוה קשי טהריה וכל היכא דהוה רפי צייניה 
אמר ההוא סבא טיהר בן יוחי בית הקברות 
א"ל אילמלי (לא) היית עמנו ואפי' היית עמנו ולא נמנית עמנו יפה אתה אומר עכשיו שהיית עמנו ונמנית עמנו יאמרו זונות מפרכסות זו את זו תלמידי חכמים לא כל שכן יהב ביה עיניה ונח נפשיה. 
[במדרשים יש שכל מת צף למעלה וקברו אותו במקום אחר, וממילא ל"ש מה שאמר אותו מין כפשוטו שהוציא לעז כבגמרא, אלא הלך אותו מין וטמן שם מת, ואמר רשב"י עליונים למטה ותחתונים למעלה, וכהרף עין קם המת לתחיה ונקבר אותו מין.]

נפק לשוקא חזייה ליהודה בן גרים אמר עדיין יש לזה בעולם נתן בו עיניו ועשהו גל של עצמות: [צ"ב מה הקפיד עליו כל כך, שעד אותו יום לא הקפיד עליו, ואולי חשש מהנהגתו שעדיין הוא מסתובב בשוק עם פה פתוח, ממילא הוא מסכם את שלום הציבור.

סיפור ז'
וכך גם הראה לתלמידיו בקעה מלאה דינרי זהב, ואמר להם שלא צריך לנסוע לחו"ל להרוויח זהב אלא כל מי שעוסק בתורה ה' נותן לו כל מה שצריך ולכך אנו לומדים תמיד תורה בעזהשי"ת. 
והציל את בני אחותו ממס ע"י צדקה (ויקר' ל"ד י"ב) 
וביטל הגזירה (מעילה י"ז)

ירושלמי על ב' פיות
רשב"י במערה קיבל מוסג של בלתי לה' לבדו, אומר רשב"י שהיה מבקש על בני העולם שיהיה להם ב' פיות כי כיצד אפשר בפה שהוגה בהבלי העולם ללמוד תורה ??? ושוב אומר שלא כדאי כי כמו שבני אדם מקלקלים את הפה האחד כן יקלקלו את הפה השני.

קנין התורה ע"י יסורין
עיין להגיד פרשת שמיני עמ' 301 מהגר"י גלינסקי שליט"א 
[והוספות המאמר שלפנינו] ומצטרפים כמה ציטוטים שקנין התורה דוקא ע"י יסורין.
1. ר"ע ורחל.
2. רשב"י במערה.
3. משל  על נפוליון.
4. את אשר יאהב ה' יוכיח.
5. אשרי הגבר אשר תיסרנו קה'.
6. רשב"י לשיטתו- אמר שהזהב שיקחו יחסר בעולם הבא.

קשה מדוע לא סיפק לו ה' צרכיו יותר בהרחבה אלא מתוך דחק ויסורין ? למה לא שלח ד' עורבים שיביאו לו בשר ובגדים וכמו ששלחו חכמי ישראל את היונה עם שאלה ?  
והתשובה שכשיצא אמר רפב"י אוי לי שראיתיך בכך א"ל אשריך שראיתני בכך שאלמלי ראיתי בכך וכו'. 
כי יש קשר בין הסיגופים לבין העליה בתורה. העליה בתורה באה מעמל בתורה. וכמו שאמר רשב"י אומר בברכות ה. שתורה נקנית מתוך יסורין. ניסים כן, אבל לא באופן שימנענו מתורה. 
וד' עשה להם נס אבל נס רק  על המנימום, חרובין בחול ותאנים בשבת ולא יותר ובגדים אין וכו' וכך נפצע כל גופם עד שעלו לדרגא נוראה. 
מי שזוכה זוכה ל"אשרי הגבר אשר תיסרנו קה'- זוכה לתורתך תלמדנו.

כשרבי יוסי בר"ש נפטר לא הרשוהו להכנס למערה לא מפני שזה גדול מזה !!! אלא שלא היה בצער מערה.  

רשב"י לשיטתו כשתלמידו יצא לחו"ל והרויח כסף ואמר רשב"י רוצים כסף זהב תקבלו כמו שתחפצו. אבל דעו לכם שלעוה"ב זוכים מתוך תורה בדוחק. לא כמו שמובן שזהב זה יחסר להם בגן עדן אלא שנוחות זו ויסורין אלו יחסרו להם בשכרם לעוה"ב.


כשהנסיון קשה יותר מקבלים הרבה יותר שכר, לפום צערא אגרא, ודע שהשכר לפי הצער. משל לטחינת חיטים בריחים של יד, כמה שמרחיב את פתח שחרור החיטים הטחינה קשה יותר, אולם ההספק רב. 
מתי לא כדאי להכביד ? אם רואה שדאינו עומד ביסורין, כלומר שכורע ורובץ תחת משא היסורין, נמצא שבמקום להוסיף לו שכר זה מוטט אותו !
וזה שמצינו בגמרא בברכות ששאלו חביבין עליך יסורין.
ואומרת הגמרא שיראה שלא יהיה מהם ביטול תורה.
מסופר שהחפץ חיים דיבר עם הקב"ה ואמר אני יודע שאתה מעכב את הגלות לטובתנו ולזכותנו, אולם אנו מוותרים לך העיקר שתביא כבר את הגאולה !! מתי הוא אמר את זה ??? לפני המלחמה הגדולה והמהפך הרוחני בעם ישראל בכמה ארצות. 
ובעצם תפילתו זו מבוססת על התפילה ואל תביאני לא לידי נסיון.

פרישות מתענוגי הגוף
ר' שלמה זווילער היה לבוש כמקבץ נדבות, אירע שקנה לו מישהוא בגד חדש, וקיבל והניח אותו בארון, והמשיך ללבוש כמנהגו, שאלו הנותן מדוע אינו לובש את הבגד ? וענה כל הנאה בעולם הזה היא על חשבון העולם הבא !!
עמל התורה תורה מתוך דחק.
קשה מדוע רשב"י היה צריך כ"כ להתייסר במערה ולא סיפקו לו ע"י עורבים בשר צונן ובגדים להחלפה – שאלה זו כבר שאל חמיו רפב"י ואמר לו רשב"י אלמלא ראיתני בכך לא ראיתני בכך. יסורין כך שהבשר נפצע עד שלא יכול להרפא כי אם ע"י נס הוא הביא את דרגתו בתורה. כך דרך לימוד התורה שתהיו עמלים בתורה.

ונראה שהתורה היא חיי היהודי ועומדת בסתירה לחיי תאוות ולכן כ"כ קשה ללמוד תורה משום שזה סתירה לתאוות.  תורה ועמל הם לא שני דברים אלא היינו הך : התורה באה מתוך עמל.
וזהו שנאמר בהוציאך את העם ממצרים תעבדון את האלוקים על ההר הזה –  העבדות נמצאת דוקא בתורה. התורה אינה הולכת עם תאוות ואדרבה אותם יסורים של רשב"י במערה הם הם העלו את דרגתו בת"ת. זה יצר את התורה. וזהו מה ששנינו עד שמתפלל אדם על ד"ת שיכנסו בתוך מעיו יתפלל על מעדנים שלא יכנסו לתוך גופו.  

ואכלתם לחמכם לשובע. אוכל קמעה ומתברך במעיו. אם יש שפע בלי גבול מדוע צריך ברכה שיאכל קמעה ?  - מפני שהשפע וריבוי האכילה מפריע לתורה, ולכן קיבלנו ברכה שנשבעו במעט. וזה אחד מבעיות דורנו החלוש שאדם נזקק לעדן את גופו כדי שיהיה בריא וחזק, ומאידך זה מפריעו מעבודת הבורא יתברך, וזה מה שנתברכו אוכל קימעה ומתברך במעיו.

ועד כדי כך מגיעה חשיבותה של העמל בתורה, שהעמל למעשה הוא קו מדידה לזכיה בתורה. 

ונראה עפ"י מעשה שהיה פעם בין חברותא בישיבת פוניבז', האחד היה בחור בישיבה שלמד עם אברך אב לכמה ילדים, אותו בחור ישב על סוגיה בעיון כמה ימים ולילות וכשהעלה בחיכו חידוש טוב החליט להציגו בפני החברותא, אותו חברותא בהחלט לא עלה עליו ברמתו בלימוד, והקשיב לכל הבעיות וביקשו להמתין שינסה לפענח את הפתרון לבד, והנה עד סיום הסדר כבר הגיע לכל מה שהגיע הבחור במשך כמה ימים, אותו בחור נשבר ועלה לחזון איש לשאול אותו מה המהלך כאן, וענה לו החזון איש : לך שיש הרבה זמן נדרש לך הרבה זמן להקיף את הסוגיה ואילו לאותו אברך שיש מעט זמן הקב"ה מסייע לו שיבין בזמן שיש לו. 
ולהנ"ל הדבר מוסבר פשוט הצווי הוא שתהיו עמלים בתורה כל אחד צריך לעשות את היגעת שלו וע"י מגיע למצאת. 

שמעתי מהגרי"י בורודיאנסקי שליט"א ביאור שהקב"ה הסתיר את התורה באופן שלא יוכל כ"א ללמדה בלא יגיעה [וישנה דרך קיצור ללמוד מרב ואז נהנה במהירות מהמסקנות והחידושים והבהירות שזכה הרב ע"י שעמל הרבה בתורה.] 
^^^^^^^^^^^^^^
בן עליה
התביעה על בני אברהם יצחק ויעקב גדולה משל מבן להורים גיבורים שפעם קיבל סריטה באיזו התגוששות סטר לו אביו על פניו ואמר אתה עם כאלו הורים צריך להיות אחרת מכולם.
לעמול להיות בן עליה.
רשב"י אמר שהוא ובנו בני עליה. "אם שנים הם אני ובני מהם"  וקשה מפני מה היה כ"כ ברור לו שאני ובני מהם ? ומבארים שהיות ופירשו מכל ישראל התעלו כמה שיכולים להתעלות משא"כ אלו שנשארו עם הכלל. הציבור ודאי אינם בני עליה "ראיתי בני עליה והם מועטים" רק אלו שנתרוממו מהציבור.

וכשלו איש באחיו ובגמ' איש בעוון אחיו, ומפרשים שאחד בא השכם לתפילה כמו שצריך ורואה שהוא הראשון, למחרת מאחר ולמחרת חלילה מאחר יותר, משא"כ רשב"י לא הביט על אחרים ומגלה לנו שזו דרך העליה. גם כאשר נמצאים בעיר ולא במערה כי זה סוד ויסוד העליה והרוממות.

מדורת ל"ג בעומר
ענין המדורה שנהגו להדליק בל"ג בעומר, אפשר לפרשו עפ"י מה דידוע דכאשר היה רשב"י עוסק בנסתרות היתה יורדת סביבו אש מן השמים. והנה לכאורה דרגה זו דירידת אש מן השמים היא דרגה נעלה ושגבה שאי אפשר לזכות לה אלא אדם גדול כרשב"י [שהיתה תורתו אומנותו ולא הפסיק אפי' לתפילה – שבת ואי] אבל לנו אין שום שייכות וענין לזה. 
אמנם האמת אינה כן, דהנה בברכות (י"ז) איתא אמר רב אשי, בני מתא מחסיא אבירי לב נינהו דקא חזו יקרא דאורייתא תרי זימני בשתא, ולא קא מגייר גיורא מינייהו. ובתוס' שם (ד"ה תרי) פירשו בשם ספר העיתים שהיה יורד עמוד של אש מן השמים על התומדים בירחי כלה [אדר ואלול] וא"כ מוכח דאפילו הבעלי בתים שטרודים היו כל השנה בפרנסתם, מ"מ כשבאו ללמוד בב' חודשים אלו נעשה להם נס גדול כזה. 
ולכך אנו מדליקים מדורה זו, לזכור את אש תורתו של רשב"י, ולידע שגם אנו יכולים לשאוף ולהגיע לדרגה זו. 

[סיפר אחד העוסקים עם אחינו שבשדות שהם הפליטו כמסיח לפי תומו "אתה שיודע הנך ללמוד דף גמרא לבד בודאי אתה לומד כל היום"! צריך לדעת להעריך מה שזכינו שיש לכל אחד ב"ה, יש יהודים שאפי' אם רוצים ללמוד חומש רש"י לבד לא יודעים.]  

התורה מבטלת את כל ההבלים
מדורה ענקית ניצבת על עמדה קרשים מכל השכונה… 
דבר אחר וישב יעקב הפשתני הזה נכנסו גמליו טעונים פשתן הפחמי תמה, אנה יכנס כל הפשתן הזה ? היה פיקח אחד משיב לו, ניצוץ אחד יוצא ממפוח שלך ששורף את כולו {רש"י תחילת וישב} כך בלג' בעומר רואים כיצד תוך כמה שעות כל העיר נעשית נקיה ניצוץ אחד של תורה מכלה את כל ההבלים הכל כעשן יכלה, הכל רק דמיון פורח. עם אהבת תורה הכל נמחק ונעלם רק תורה.
תמימות תהיינה
קי"ל דאם שכח לספור יום אחד, שוב אינו סופר בברכה כשאר הימים (סי' תפ"ט ס"ח). [דחיישינן למ"ד דבעינן שבע שבתות תמימות, וכיון דחסר יום אחד שוב אינם תמימות.]
ענין הקפידא הגדולה בזה, שחיוב הספירה הוא רק ארבעים ותשעה ימים, ואם חיסר אפילו אחד אינו יוצא יד"ח, יש לבאר עפ"י מש"כ לעיל דענין הספירה הוא הכנה למתן תורה, וא"א לקבל את התורה באמת אא"כ הכין עצמו כראוי, והיינו בארבעים ותשעה ימים קודם למתן תורה.
וזהו שנרמז כאן שאם חיסר אפי' יום אחד, שוב אינו מוכן לקבלת התורה. 




